《将归嘉禾留别宝意》
清代·王又曾

英琼绣段叠还重，一月中江忽旧蹝。霜露空山须暂去，云龙万里会相从。

论心合似乳投水，炼句精于金在镕。谁识燉煌杜法顺，华严字字畅禅宗。

作者简介：浙江秀水人，字受铭，号谷原。乾隆十九年进士，授刑部主事。工诗，与同县钱载、朱沛然等号南郭五子。为诗力求不蹈袭前人，时称为秀水派。有《丁辛老屋集》。